Clasamentul golgheterilor din Liga Campionilor. Un atacant din Guineea conduce topul
Internaționalul guineean Serhou Guirassy, autorul unei duble pentru echipa Borussia Dortmund în meciul câștigat miercuri seara pe teren propriu în fața formației Șahtior Donețk (scor 3-1), l-a egalat pe polonezul Robert Lewandowski (FC Barcelona) în fruntea clasamentului golgheterilor Ligii Campionilor la fotbal, ediția 2024-2025, ambii având câte 9 goluri marcate de la debutul competiției.